20 decembrie 2023

**Comunicat de presă**

Distrigaz Sud Reţele aduce următoarele precizări cu privire la sistarea temporară a alimentării cu gaze naturale pe strada Nicolae Bălcescu, din localitatea Balș, județul Olt:

În urma unei avarii produse asupra unui branșament aferent rețelei de distribuție a gazelor naturale, de către o companie terță ce executa lucrări de săpătură mecanizată pe strada Nicolae Bălcescu din localitatea Balș, județul Olt, **Distrigaz Sud Rețele a sistat alimentarea cu gaze naturale astăzi, 20 decembrie, începând cu ora 15:40**. Deaceastă oprire sunt afectați un număr de **311 de clienți casnici și non-casnici** situați pe respectiva stradă.

Echipele Distrigaz Sud Rețele sunt în teren și fac toate demersurile necesare pentru remedierea avariei în cel mai scurt timp posibil. Reluarea alimentării cu gaze naturale a clienților afectați se va face **în cursul zilei de astăzi, până în orele 21.00.**

După reluarea alimentării cu gaze naturale, în cazul în care clienţii simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.750 de angajați. Distrigaz Sud Rețele deține contract de concesiune pentru distribuția de gaze naturale în 1.358 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*